 Inanta kaalinta koowaad u gashay hablaha dugsiyada gaarka ah oo la yidhaah Asma Yuusuf Aadan oo dareenkeeda cabbiraysa, kadib markii natiijada imtixaanka lagu dhawaaway, waxa ay tidhi; Mahad oo dhan waxa iska leh Ilaahay SWT noo suurtogaliyay inaan guul iyo farxad ku soo dhammayno geedigii waxbarasho oo soo taxnaa 12 sannadood, waxaan u mahadnaqayaa waalidkay, hooyaday macaan oo garabkayga fadhida, aabbahay iyo walaalahay, sida oo kale waxa aan aad ugu mahadnaqayaa macallimiintaydii iyo maamulkaygii mar kasta hiil iyo hooba ila garab taagnaa, runtii waan ka xishoonayaa inaan mahadsanidin kaliyaata ku idhaahdo uma qalmaan ee Alle ha ka yeelo abaalkooda jannada Fardawsa, waxaan u hambalyaynayaa dhammaan ardayda dalka ee heshay natiijada imtixaanaadka qaranka waxaan leeyahay hore u socda dhammaantiin mustaqbal wanaagsan ayaan idiin rajaynayaa, si gaar ah waxaan u hambalyaynayaa ardayda ka baxday dugsiyada Nuuradiin. 